Cvast
<s>Cvast predstavlja skup cvetova na zajedničkoj osovini.</s><s>Biološki značaj cvasti je u tome što grupisanje cvetova olakšava oprašivanje jer insekti za kratko vreme obiđu više cvetova kada su oni grupisani i lakše ih uočavaju u lišću.</s><s>Isto tako, cvasti sa puno sitnih cvetova lakše se pokreću vazduhom, što je važno za biljke koje se oprašuju vetrom.</s>

<s>Zajednička osovina je vreteno cvasti, koje može da se grana:
 monopodijalno ili 
 simpodijalno.</s>

<s>U zavisnosti od toga kako se vreteno grana razlikuju se dva osnovna tipa cvasti:</s>

<s>1. racemozne i</s>

<s>2. cimozne.</s>

<s>Racemozne (grozdaste) cvasti</s>

<s>Vreteno ovih cvasti grana se monopodijalno, tako što osovina dugo raste, a od nje se obrazuju bočne grane sa cvetovima, pa se tek na kraju na njenom vrhu razvija cvet.</s><s>Najmlađi cvet je uvek onaj na vrhu vretena.</s>

<s>Vrste racemoznih cvasti su :</s>

<s>1. grozd, kod koga se na dugačkom vretenu nalaze cvetovi na drškama iste dužine;</s>

<s>2. klas, na dugačkom vretenu se nalaze sedeći cvetovi;</s>

<s>3. gronja je, u stvari, grozd samo što su cvetne drške različitih dužina, donji, stariji cvetovi imaju duže drške;</s>

<s>4. štit, sa kratkog vretena polaze zrakasto raspoređene drške iste dužine;</s>

<s>5. glavica, vreteno je prošireno, kratko, zadebljalo i na njemu se nalaze sedeći cvetovi;</s>

<s>6. klip je isto što i klas samo što je vreteno valjkasto i zadebljalo;</s>

<s>7. resa je klas čije je vreteno tanko, vitko i visi;</s>

<s>8. složen klas, kod koga se na vretenu umesto cvetova nalaze klasovi;</s>

<s>9. složen štit, sa kratkog vretena polaze štitovi;</s>

<s>10. metlica je sastavljena od većeg broja grozdova ili klasova.</s>

<s>Cimozne (račvaste) cvasti</s>

<s>Vreteno se grana simpodijalno tako što vrlo rano završava rast donošenjem cveta pa se ispod njega razvijaju jedna ili veći broj bočnih grana.</s><s>Tako je cvet prve osovine najstariji.</s>

<s>U zavisnosti od toga koliko se bočnih osovina (jedna, dve ili veći broj) obrazuje posle prve razlikuju se tri tipa ovih cvasti:</s>

<s>monohazijum, među kojima su najpoznatije krivudarka i uvojak;
 dihazijum i 
 polihazijum.</s>

<s>Literatura 
 Kojić, M: Botanika, Naučna knjiga, Beograd, 1989.</s><s>Kojić, M: Fiziološka ekologija kulturnih biljaka, Naučna knjiga, Beograd, 1987.</s><s>Marinković, R, Tatić, B, Blaženčić, J: Morfologija biljaka, Beograd, 1979.</s><s>Jančić, R: Sto naših najpoznatijih lekovitih biljaka, Naučna knjiga, Beograd, 1988.</s><s>Jančić, R: Lekovite biljke sa ključem za određivanje, Naučna knjiga, Beograd, 1990.</s>

<s>Vanjske veze</s>

<s>Bionet škola</s>

<s>Cvijeće</s>

